《祝英台近 其十 烧香词》
清代·李符

禁烟过，修楔又。日暖艳阳昼。梅雨新晴，浴佛好时候。

记曾草斗连枝，兰贻并蒂，又看摘、合昏簪首。

采桑后。金琅瑶锁香林，阶面绿苔绣。红粉销残，冷淡一行柳。

年年峡石山头，曹王祠下，但赢得、相思腰瘦。

作者简介：（1639—1689）清浙江秀水人，原名符远，字分虎，号耕客，又号桃乡。善诗词，工骈体。与兄李绳远、李良年号浙西三李。与朱彝尊等结诗社。后客居福建茶官署，暴卒。有《香草居集》。